Ribe Stifts Adresseaviser, 1833-04-26
Frankerig. Begjerligheden hos Publicum efter at overvære Tribunens Proces d. 16de var saa stor, at allerede om Aftenen d. 15de havde en Vrimmel af Mennesker samlet sig ved Indgangene til de for Tilhørerne bestemte Pladser, som derfor vare overfyldte, saasnart som Dørene bleve aabnede. Hr. Liønnes Forsvarere Cavaignak og Marast, især den Sidste, talede drøie Ord til Kammeret, som Hr. Marast kaldte et Kammer uden Rod i Nationen, og beskyldte for at have arvet alle de Nedrigheder, som den nuværende Majoritets Medlemmer tilforn havde bebreidet de 300des Kammer under Ville. Han spurgte, hvortil deres System havde ført, hvad de havde udrettet, enten udenrigs eller indenrigs, hvad de havde gjort for Folket, forDepartementernes Organisation, for den offentlige Underviisning - kort, hvad de havde udrettet, som kunde tilfredsstille endog de beskedneste Fordringer. Han paastod, at Afmagt og Uvirksomhed havde viist sig i alle deres Foretagender, og han endte med den Trusel, at i den Kamp, som de begyndte med Pressen, vilde de tilsidst selv gaae tilgrunde. Kammeret hørte paa Forsvarstalen med en usædvanlig Rolighed, men dømte Hr. Lionne skyldig, og tilkjendte ham treaarig Fængselsstraf og 10,000 Fr. Bøder. Det vigtigste Resultat af denne Sag, mener man, er den Stilling, hvori de Deputeredes Kammer derved har sat sig. National udbreder sig især omstændelig derover; den mener, at man nu gjerne kan glemme alt det Tidligere, da denne ene Sag er aldeles tilstrækkelig til at bryde Staven, over et Kammer, som kan tilsidesætte sit Arbeide for Folkets Tarv, forat indlade sig i en Tvekamp med Pressen. "Under saadanne Farhold, som de nærværende", siger den tilsidst, og ved en saadan Stemning hos Nationen, om hvilken man ikke kan sige, om den meest er opfyldt af Uvillie over Nutiden, eller af Frygt for Fremtiden, er det vanskeligt at bestemme, hvorlænge Monarchiet endnu vil holde sig hos os; men skulde det være sandt, hvad man daglig forsikkrer os, at de Mennesker, hvoraf Majoriteten i de Deputeredes Kammer er sammensat, ere dette Monarchies værdigste Repræsentanter: saa tør vi dristig paastaae, at det nærmer sig med stærke Skridt til sin Ende. J øvrigt er Lovudkastet og Understøttelse til fremmede Landflygtige og Kornloven antagne i Kammeret, som ogsaa d. 15de aabnede Forhandlingerne om Jndtægtsbudgettet, hvorved de første Talere, som lode sig høre, isæt dreve paa en Nedsættelse af den trykkende Skat, paa Salt og Drikkevarer og foresloge derimod en Forhøielse af Grundskatten, men modlagdes af Ministeren. Hr. Thiers, som meente, at de directe Skatter ikke i Fredstider kunde forhøies, og at det derfor var nødvendigt, ved de inddirecte Skatter at lade det blive ved det Gamle. - Pairskammeret har tilsidesat Departementalloven, for strax at tage fat paa Udgiftsbudgettet. - Den Deputerede, Hr. Cabet, som for et udgivet Flyveskrift var dømt til femaarigt Fængsel og en Mulct af 10,000 Fr., er ved Assiseretten bleven aldeles frikjendt. Jndicateur de Bordeaux mælder, at Doctor Dubois er nu flyttet ind i et Kammer ved Siden af Hertuginden af Berrys Gemak, at Præfecten fra Bordeaux, Hr. Lacoste, er afreist til Blaye, og at et Skib ligger færdigt, for at føre Hertuginden, strax efter overstanden Barselseng, til Neapel.